શહેરની સર ટી. હોસ્પિટલમાં સારવારરત શહેરના ર વ્યક્તિના મરણ થતા સર ટી. હોસ્પિટલ તથા ખાનગી દવાખાના મળી છેલ્લા અઢી માસ દરમ્યાન કુલ ૪પ વ્યક્તિઓને સ્વાઈન ફ્લુનો રોગ ભરખી ગયો છે. સુત્રોના જણાવ્યા અનુસાર સર ટી. હોસ્પિટલમાં હાલ રપ વ્યક્તિઓ સારવાર લઈ રહ્યાં છે. ૩ દર્દીઓનો લેબોરેટરી રીપોર્ટ આપવવાની રાહ જોવાઈ રહી છે. જ્યારે એકાદ સપ્તાહથી સ્વાઈન-ફ્લુના દર્દને લઈને સારવાર લઈ રહેલ ર વ્યક્તિઓ સ્વસ્થ બનતા તેઓને રજા આપવામાં આવી હોવાનું જાણવા મળ્યું છે. તદ્દઉપરાંત શહેરની બે ખાનગી હોસ્પિટલમાં પણ કેટલાક દર્દીઓ સ્વાઈન ફ્લુને લઈને સારવાર લઈ રહ્યાં છે. તડકા સાથે વરાપ નિકળતા આ રોગચાળો થોડા ઘણા અંશે કાબુમાં આવ્યો હતો પરંતુ છેલ્લા બે દિવસથી વાતાવરણ વાદળછાયું અને વરસાદ શરૂ થતા સ્વાઈન ફ્લુએ પુનઃ માથુ ઉચક્યું છે.